**Vanilija** je zapravo aroma koja se dobija iz mahunastog ploda biljke **vanilija planifolia** povijuše iz roda orhideja. 

Riječ **vainilla** je španjolskog porijekla, a znači *mala mahuna*.

Opis i porijeklo vanilije
-------------------------

Španjolski konkvistador Hernán Cortés je oko 1520. prvi upoznao
evopljane sa *vanilijom* i *čokoladom*, kad se upoznao s tim plodovima u Meksiku. Jedan od njegovih oficira, je nakon što su zarobili astečkog kralja Montezumu, primjetio da on pije **chocolatl** (piće napravljeno od zrna kakaovca i meda sa vanilijom). Španjolcima se toliko dopalo to piće da su ga odnjeli u Španjolsku. Vanilija je postala pravi hit oko 1700. po cijeloj Evropi. Meksiko je postao najveći proizvođač vanilije puna tri vijeka.

Pokušaji da se vanilija presadi u druge krajeve, dugo su ostali bez rezultata, jer su njen 
pelud raznosile jedino posebne meksičke pčele - *melipona*. Takvo stanje vladalo je sve do 1837. kad je belgijski botaničar Charles François Antoine Morren otkrio metodu umjetnog oprašivanja bilja. Ipak njegova metoda je bila financijski neisplativa.  Onda je 1841, Edmond Albius, 12 godišnji rob sa Reuniona u Indijskom oceanu, otkrio način ručnog oprašivanja vanilijina cvijeta, i to je omogućilo njegovo širenje po svijetu.

Mahunasti plod vanilije
Nakon Meksika, vanilija se počela uzgajati na Madagaskaru i susjednim komorskim otocima, Reunionu i Polineziji (Tahiti). Beru se nedozreli plodovi (jer se zreli plodovi raspucaju), suše se na suncu ili ispiru u vrućoj vodi. Zatim se zamataju u vunene pokrivače, da se izazove zrenje i vrenje i mahune postaju tamnosmeđe. Tokom vrenja na površini mahuna razvijaju se vrlo sitni bijeli kristalići, tzv. - vanilin.
Vanilija ima intenzivan i ugodan miris. Po Evropi se najviše prodaje vanilija iz 
Madagaskara i otoka u Indijskom oceanu, a najfinije vrste nose oznaku 
**burbonska vanilija** (po starom francuskom imenu za otok Reunion - **Île Bourbon**). Duljina mahune je od 10 do 22 cm. Kvalitet mahune određuje se po dužini ploda i njegovoj elastičnosti, kao i po boji - što je plod tamniji i sjajniji, ima više - vanilina, i kvalitetniji je. Vanilin brzo hlapi, pa se kod izuzetno kvalitetnih plodova svaka mahuna pakira u staklenu ili plastičnu ambalažu s dobrim zatvaračem.

Proizvodnja i upotreba vanilije
-------------------------------

Najveći proizvođači vanilije 2006| Zemlja | Proizvodnja(tona) |  % |
| --- | --- | --- |
|  Madagaskar | 6 200 | 58% |
|  Filipini | 2 399 | 23% |
|  Kina | 1 000 | 9% |
|  Meksiko | 306 | 2% |
|  Turska | 192 | 2% |
|  Tonga | 144 | 1% |
|  Uganda | 195 | 2% |
|  Komori | 65 | 0.6% |
|  Francuska Polinezija | 50 | 0.5% |
|  Reunion | 23 | 0.2% |
|  Malavi | 20 | 0.2% |
|  Portugal | 10 | 0.09% |
|  Kenija | 8 | 0.08% |
|  Gvadalupa | 8 | 0.08% |
|  Zimbabve | 3 | 0.03% |
| *Izvor: FAO|UN Food & Agriculture Organization* |

Vanilija je uz šafran najskuplja mirodija, i puno se koristi u slastičarstvu, kod izrade kolača, nekih vrsta peciva, čokolade pa i u proizvodnji likera. 
Vanilija se u slastičarstvu koristi kao mahuna - koja se nariba po slasticama zbog arome, ali puno više kao gotova mješavina sa šećerom. Postoje dvije vrste mješavina od šećera i vanilije:

* *vanila šećer*, koji sadrži 90% šećera u prahu i 10% vanilijinog praška
* *vanilin šećer*, koji sadrži 99% šećera u prahu i 1% vanilina (etil vanilin) dobiven sintetičkim putem.

Vanjske veze
------------

* Kako napraviti vanilijin ekstrakt ()
* Historija, klasifikacija i životni ciklus Vanille planifolie Arhivirano 2012-02-25 na Wayback Machine-u ()

***Vanilla*** na Wikimedijinoj ostavi